**Bekendtgørelse om markedsføring og markedsovervågning af byggevarer og Bekendtgørelse om markedsføring og markedsovervågning af byggevarer ifølge den reviderede byggevareforordning**

|  |  |  |  |
| --- | --- | --- | --- |
| **Kolonne 1**  **Revision af nuværende bekendtgørelse, der har afsæt i byggevareforordningen fra 2011 (med ændringer som konsekvens af revisionen af byggevareforordning fra 2024)** | **Kolonne 2**  **Ny bekendtgørelse, der har afsæt i den reviderede byggevareforordning fra 2024 (ny bekendtgørelse udstedes for den reviderede byggevareforordning)** | **Kolonne 3**  **Uddybende beskrivelse af bekendtgørelsesteksterne** | **Kolonne 4**  **Bemærkninger** |
| Bekendtgørelse om markedsføring og markedsovervågning af byggevarer [1)](https://www.retsinformation.dk/eli/lta/2021/1465#id9476f578-7505-4f1f-94f6-1aff86eae17b) | Bekendtgørelse om markedsføring og markedsovervågning af byggevarer ifølge den reviderede byggevareforordning [1)](https://www.retsinformation.dk/eli/lta/2021/1465#id9476f578-7505-4f1f-94f6-1aff86eae17b) | *Begge bekendtgørelser*  Bekendtgørelserne har afsæt i henholdsvis byggevareforordningen fra 2011[[1]](#footnote-1) og den reviderede byggevareforordningen fra 2024[[2]](#footnote-2). Den reviderede byggevareforordning skal erstatte den nuværende forordning, og dette sker over en periode på 10-15 år. Derfor er begge forordninger i samtidig anvendelse i en årrække, og derfor vil der i samme årrække være to bekendtgørelser. Den nuværende bekendtgørelse, der har afsæt i byggevareforordningen fra 2011, beholdes og revideres med ændringer som konsekvens af revisionen af byggevareforordningen fra 2024 (kolonne 1). Derudover udstedes en ny bekendtgørelse, der har afsæt i den reviderede byggevareforordning fra 2024 (kolonne 2).  Opdelingen i to bekendtgørelser har til formål at sikre læsevenlighed og tydeliggøre, hvilken forordning og anvendelsesområde, der er i anvendelse ved markedsføring og markedsovervågning af byggevarer.  Bekendtgørelsernes titler formuleres til bedre at matche forordningernes titler. |  |
| [1)](https://www.retsinformation.dk/eli/lta/2021/1465#Henvisning_id9476f578-7505-4f1f-94f6-1aff86eae17b) Bekendtgørelsen gennemfører dele af Europa-Parlamentets og Rådets forordning nr. 305/2011/EU af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF, EU-Tidende 2011, nr. L 88, side 5, og Europa-Parlamentets og Rådets forordning 1020/2019/EU af 20. juni 2019 om markedsovervågning og produktbestemmelse og om ændring af direktiv 2004/42/EF og forordning nr. 765/2008/EF og nr. 305/2011/EU, EU-Tidende 2019, nr. L 169, side 1. | [1)](https://www.retsinformation.dk/eli/lta/2021/1465" \l "Henvisning_id9476f578-7505-4f1f-94f6-1aff86eae17b) Bekendtgørelsen gennemfører dele af Europa-Parlamentets og Rådets forordning (EU) 2024/3110 af 27. november 2024 om fastlæggelse af harmoniserede regler for markedsføring af byggevarer og om ophævelse af forordning (EU) nr. 305/2011 og Europa-Parlamentets og Rådets forordning 1020/2019/EU af 20. juni 2019 om markedsovervågning og produktbestemmelse og om ændring af direktiv 2004/42/EF og forordning nr. 765/2008/EF og nr. 305/2011/EU, EU-Tidende 2019, nr. L 169, side 1. | *Kolonne 1 – nuværende bekendtgørelse*  Fodnoten ændres af lovtekniske grunde. Teksten om, at forordninger er umiddelbart gældende, er vejledende og medtages ikke fremover.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| I medfør af § 30, stk. 2, § 30 C, § 31, stk. 1, § 31 A, stk. 1, § 31 B, stk. 5, og § 31 C, stk. 1, i byggeloven, jf. lovbekendtgørelse nr. 1178 af 23. september 2016, som senest ændret ved lov nr. 412 af 23. april 2024, fastsættes: | I medfør af § 30, stk. 2, § 30 C, § 31, stk. 1, § 31 A, stk. 1, § 31 B, stk. 5, og § 31 C, stk. 1, i byggeloven, jf. lovbekendtgørelse nr. 1178 af 23. september 2016, som senest ændret ved lov nr. 412 af 23. april 2024, fastsættes: | *Kolonne 1 – nuværende bekendtgørelse*  Henvisning til § 31 D i byggeloven slettes, da den alene hjemler delegationen til Social- og Boligstyrelsen, hvilket allerede er fastsat i delegationsbekendtgørelsen. Der er ikke behov for gentagelse.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| Kapitel 1  *Anvendelsesområde og definitioner* | Kapitel 1  *Anvendelsesområde og definitioner* |  |  |
| **§ 1.** Bekendtgørelsen omfatter tilgængeliggørelsen af byggevarer på markedet, bortset fra byggevarer som er omfattet af Bekendtgørelsen om markedsføring og markedsovervågning af byggevarer ifølge den reviderede byggevareforordning. | **§ 1.** Bekendtgørelsen omfatter tilgængeliggørelsen af byggevarer på markedet, som   1. er omfattet af en harmoniseret ydeevnestandard, udstedt i henhold til 2024/3110-forordningens artikel 5, 2. er omfattet af andre harmoniserede tekniske specifikationer, som fastsætter væsentlige egenskaber, udstedt i henhold til 2024/3110-forordningens artikel 6, eller 3. er omfattet af og CE-mærket i henhold til en europæisk teknisk vurdering. | *Begge bekendtgørelser*  Det præciseres i indledningen, at det er markedsføringen og tilgængeliggørelse af byggevaren på markedet, i højere grad end byggevaren selv, der er subjektet.  *Kolonne 1 – nuværende bekendtgørelse*  Ordene ”bringe i omsætning” slettes, da dette begreb er en delmængde af at gøre tilgængelig.  Hvilke økonomiske aktører, som er omfattede, er afgrænset i forordningen.  Det afgrænses, at de byggevarer, der er omfattet af den nye bekendtgørelse, ikke længere er omfattet af den nuværende bekendtgørelse. En byggevare er dermed i alle tilfælde kun omfattet af én af bekendtgørelserne.  *Kolonne 2 – ny bekendtgørelse*  Det er kun de byggevarer, der reguleres af den reviderede forordning, som omfattes af den nye bekendtgørelse. Hvilke byggevarer, der reguleres af den reviderede forordning, er dog afhængigt af flere faktorer, som derfor opstilles her i bekendtgørelsens anvendelsesområde.  Henvisningen til, at byggevaren er omfattet af fx en harmoniseret ydeevnestandard, skal læses i sammenhæng med, at der for definition af, hvad der menes med ”harmoniseret ydeevnestandard”, henvises til forordningen. Således bliver anvendelsesområdet for bekendtgørelsen bundet direkte op på, om byggevaren er omfattet af reglerne i den reviderede forordning. |  |
| **§ 2.** I denne bekendtgørelse forstås ved:  1) Byggevare: Som defineret i 305/2011-forordningens art. 2, nr. 1. | **§ 2.** I denne bekendtgørelse forstås ved:  1) Byggevare: Som defineret i 2024/3110-forordningens art. 3, nr. 1. | *Begge bekendtgørelser*  Definitionerne er gennemgået for overensstemmelse med henholdsvis den nuværende og den reviderede forordning. Definitionerne er ikke ens, og det er de pligter, der knytter sig til byggevareproduktionen, heller ikke. Dette kommer til udtryk i bekendtgørelsernes §2, hvilket har dannet grundlag for beslutningen om at dele bekendtgørelsen op i to.  *Kolonne 1 – nuværende bekendtgørelse*  En række definitioner udgår, fordi de ikke anvendes i bekendtgørelsen i øvrigt. |  |
| 2305/2011-forordningen: Europa-Parlamentets og Rådets forordning (EU) nr. 305/2011 af 9. marts 2011 om fastlæggelse af harmoniserede betingelser for markedsføring af byggevarer og om ophævelse af Rådets direktiv 89/106/EØF. | 2) 2024/3110-forordningen: Europa-Parlamentets og Rådets forordning (EU) nr. 2024/3110 af 27. november 2024 om fastlæggelse af harmoniserede regler for markedsføring af byggevarer og om ophævelse af forordning (EU) nr. 305/2011. |  |  |
| 3) Harmoniseret standard: Som defineret i 305/2011-forordningen. | 3) Harmoniseret ydeevnestandard: En standard, der er gjort obligatorisk ved en gennemførelsesretsakt som omhandlet i 2024/3110-forordningens artikel 5, stk. 8. | *Begge bekendtgørelser*  De harmoniserede standarder hedder i den reviderede forordning harmoniserede ydeevnestandarder. Det er ikke defineret nærmere i den reviderede forordning, men de er i det store hele ens. Der henvises dog til den reviderede forordnings artikel 5, stk. 8, hvor begrebet er forklaret. |  |
| . |  |  |  |
| 4) Erhvervsdrivende: Som defineret i markedsovervågningsforordningens artikel 3, nr. 13. | 4) Erhvervsdrivende: Som defineret i 3110/2024-forordningens artikel 3, nr. 9. |  |  |
| 5) Gøre tilgængelig på markedet: Som defineret i 305/2011-forordningens artikel 2, nr. 16, med de justeringer, der følger af markedsovervågningsforordningens artikel 6. | 5) Gøre tilgængelig på markedet: Som defineret i 2024/3110-forordningens art. 3, nr. 4, med de justeringer, der følger af 2024/3011-forordningens artikel 29. | *Begge bekendtgørelser*  Der har været nogen tvivl om, hvad der ligger i begrebet ”markedsføring og salg” fra den nuværende bekendtgørelse. Med en ny definition af at ”gøre tilgængelig på markedet” bringes bekendtgørelsens tekst tættere på forordningens i begge bekendtgørelser.  Det er præciseret i markedsovervågningsforordningens artikel 6 (og den reviderede byggevareforordnings artikel 29), at dette også omfatter fjernsalg. Der henvises derfor også til disse artikler i denne nye definition.  Derved benyttes ikke længere begrebet markedsføring og i stedet anvendes forordningens begreber.  Der tilsigtes ingen væsentlig indholdsmæssig ændring med de to nye definitioner. |  |
|  |  | *Kolonne 1 – nuværende bekendtgørelse*  Bekendtgørelsen omfatter tilgængeliggørelsen af produktet, ikke kun den første tilgængeliggørelse (at bringe i omsætning). Definitionen er derfor overflødig og slettes.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| 6) Markedsovervågningsforordningen: Europa-Parlamentets og Rådets forordning (EU) 2019/1020 af 20. juni 2019 om markedsovervågning og produktoverensstemmelse og om ændring af direktiv 2004/42/EF og forordning (EF) nr. 765/2008 og (EU) nr. 305/2011, med senere ændringer. | 6) Markedsovervågningsforordningen: Europa-Parlamentets og Rådets forordning (EU) 2019/1020 af 20. juni 2019 om markedsovervågning og produktoverensstemmelse og om ændring af direktiv 2004/42/EF og forordning (EF) nr. 765/2008 og (EU) nr. 305/2011, med senere ændringer. |  |  |
| 7) Udbyder af distributionstjenester: Som defineret i markedsovervågningsforordningens artikel 3, nr. 11. | 7) Udbyder af distributionstjenester: Som defineret i markedsovervågningsforordningens artikel 3, nr. 11. |  |  |
| 8) Onlinegrænseflade: Som defineret i markedsovervågningsforordningens artikel 3, nr. 15. | 8) Onlinegrænseflade: Som defineret i markedsovervågningsforordningens artikel 3, nr. 15. |  |  |
| 9) Byggevare, der udgør en alvorlig risiko: Som defineret i markedsovervågningsforordningens artikel 3, nr. 20. | 9) Byggevare, der udgør en alvorlig risiko: Som defineret i markedsovervågningsforordningens artikel 3, nr. 20. | *Begge bekendtgørelser*  Varer der udgør ikke-alvorlig ”risiko”, og de beføjelser, som markedsovervågningsmyndigheden har, er direkte reguleret i den reviderede byggevareforordning og behøver derfor ikke nævnes i bekendtgørelserne.  Varer, der udgør ”alvorlig risiko”, er fortsat omfattet af markedsovervågningsforordningen, som indeholder et direktiv om de beføjelser, som markedsovervågningsmyndigheden skal have, og derfor beskrives disse beføjelser i bekendtgørelserne. |  |
|  | 10) Europæisk teknisk vurdering: Som defineret i 2024/3110-forordningens art. 2, nr. 19. | *Begge bekendtgørelser*  Definitionen af europæisk teknisk vurdering er kun relevant for så vidt angår den reviderede forordning, da de eksisterende ETA’er fortsætter som værende omfattet af den reviderede forordning Definitionen slettes derfor fra den nuværende bekendtgørelse og introduceres i den nye bekendtgørelse. |  |
|  | 11) Harmoniseret teknisk specifikation: Som defineret i 2024/3110-forordningens art. 3, nr. 19. | *Kolonne 1 – nuværende bekendtgørelse*  Ikke relevant.  *Kolonne 2 – ny bekendtgørelse*  I den reviderede forordning kan der fastsættes krav om ydeevnedeklaration i andre typer af tekniske specifikationer end de harmoniserede (ydeevne-)standarder. Derfor er denne definition tilføjet. |  |
| Kapitel 2  *Markedsføring* | Kapitel 2  *Markedsføring* |  |  |
| **§ 3.** Hvis en byggevare er omfattet af krav om ydeevnedeklaration og CE-mærkning ifølge 305/2011-forordningen, må erhvervsdrivende kun gøre byggevaren tilgængelig på markedet, hvis byggevaren overholder disse krav samt forordningens øvrige krav, herunder om brugsanvisning og sikkerhedsinformation. | **§ 3.** Hvis en byggevare er omfattet af krav om ydeevnedeklaration og CE-mærkning ifølge 3110/2024-forordningen, må erhvervsdrivende kun gøre byggevaren tilgængelig på markedet, hvis byggevaren overholder disse krav samt forordningens øvrige krav, herunder om generelle produktoplysninger, brugsanvisning og sikkerhedsinformation, samt produktkrav hvor sådanne er fastsat. | *Kolonne 1 – nuværende bekendtgørelse*  I stedet for et kapitel om markedsføring og salg, omskrives § 3 til én overordnet bestemmelse om, at hvis en byggevare er omfattet af byggevareforordningen, skal relevante krav under byggevareforordningen overholdes. En række nu overflødige krav om danske mærkninger og standarder fjernes. Kravet om at overholde godkendelser var primært relateret til kravet om at overholde den danske ordning om byggevarer i kontakt med drikkevand (GDV). Dette er nu omskrevet til, at Sikkerhedsstyrelsen fører tilsyn med den ordning.  Endvidere benyttes udtrykket ”gøre tilgængelig på markedet” for bedre overensstemmelse med forordningerne.  *Kolonne 2 – ny bekendtgørelse*  Tilsvarende den nuværende bekendtgørelse vil der af den nye bekendtgørelse fremgå en grundregel om at overholde forordningens krav. |  |
| . |  | *Kolonne 1 – nuværende bekendtgørelse*  Henvisningen til krav i byggelovgivningen slettes, da den er overflødig. Bygningsreglementet stiller som udgangspunkt ikke krav til byggematerialer, men til det færdige byggeri. Derfor er det ikke forudsat, at Sikkerhedsstyrelsen skal føre tilsyn med anvendelsen af byggevarer.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| . |  | *Kolonne 1 – nuværende bekendtgørelse*  Reglerne om vildledning i den nuværende bekendtgørelse videreføres ikke, da dette allerede er omfattet af markedsføringsloven.  *Kolonne 2 – ny bekendtgørelse*  Reglerne om vildledning indføres heller ikke i den nye bekendtgørelse. Det bemærkes dog, at der i den reviderede forordning er tilføjet visse regler i artikel 19 om anprisninger. For så vidt angår varer som er omfattet af den nye forordning, vil de derfor skulle overholde disse regler om anprisninger i markedsføringen. |  |
| **§ 4.** Byggevarens ydeevnedeklaration skal foreligge på dansk eller engelsk.  *Stk. 2.* Brugsanvisning og sikkerhedsoplysninger skal foreligge på dansk. | **§ 4.** Byggevarens ydeevnedeklaration og overensstemmelseserklæring skal foreligge på dansk eller engelsk.  *Stk. 2.* Generelle produktoplysninger, brugsanvisning og sikkerhedsoplysninger skal foreligge på dansk. | *Begge bekendtgørelser*  Bestemmelserne formuleres i overensstemmelse med den reviderede forordning.  Overensstemmelseserklæringen (hvor der er krav om en sådan) skal ligesom ydeevneerklæringen fremgå på dansk eller engelsk.  Brugsanvisning og sikkerhedsoplysninger skal fortsat foreligge på dansk.  Det bemærkes, at der ikke er noget til hinder for, at disse oplysninger foreligger på en sammenskrevet version af fx dansk/norsk, hvor forskellige ord står to gange, når blot man kan læse det på dansk i sin helhed.  Social- og Boligstyrelsen bemærker endvidere, at det følger af arbejdsudstyrsdirektivets artikel 8, stk. 3, at oplysninger og brugsanvisninger skal være forståelige for de berørte arbejds­tag­ere. Direktivet er implementeret i Arbejdstilsynets bekendtgørelse nr. 428 af 5. april 2022 om anvendelse af tekniske hjæl­­pemidler. Heraf fremgår, at brugs­anvis­ning­en skal være forståelig og foreligge på dansk samt derudover på et sprog, der forstås af den, der anvender det tekniske hjælpemiddel. Det kan efter omstændighederne medføre, at arbejdsgiveren kan blive nødt til at sørge for at fremskaffe en oversættelse til et sprog, som den ansatte taler.  Bekendtgørelserne om markedsføring skal overholdes på tidspunktet for at gøre varen tilgængelig på markedet, og bekendtgørelsen om tekniske hjælpemidler skal overholdes på anvendelsestidspunktet.  Sikkerhedsstyrelsens markedsovervågning vil derfor alene rette sig mod, om kravet om dansk er overholdt, hvilket samtidig ikke udelukker, at en arbejdsgiver på et senere tidspunkt kan blive ramt af krav om oversættelse. |  |
| Kapitel 3  *Markedskontrol* | Kapitel 3  *Markedskontrol* |  |  |
| **§ 5.** Sikkerhedsstyrelsen fører tilsyn med, at reglerne i byggevareforordningen, § 34 i denne bekendtgørelse, og §§ 3-4 i bekendtgørelse nr. 1007 af 29. juni 2016 om markedsføring og salg af byggevarer i kontakt med drikkevand, overholdes. Tilsynet kan udøves ved stikprøvekontrol. | **§ 5.** Sikkerhedsstyrelsen fører tilsyn med, at reglerne i 2024/3110-forordningen og § 3-4 i denne bekendtgørelse overholdes. Tilsynet kan udøves ved stikprøvekontrol. | *Begge bekendtgørelser*  Kapitel 3 om markedskontrol er gennemgået for overensstemmelse med forordningerne.  *Kolonne 1 – nuværende bekendtgørelse*  Tilsyn med markedsføring og salg af byggevarer i kontakt med drikkevand – under GDV-ordningen - er desuden tilføjet til den nuværende bekendtgørelse for at præcisere, at Sikkerhedsstyrelsen fortsat fører tilsyn med området |  |
| *Stk. 2.* Såfremt Sikkerhedsstyrelsen som led i kontrollen af byggevarer erhverver produktprøver, kan dette blandt andet ske ved brug af en skjult identitet. For at kontrollere prøver kan Sikkerhedsstyrelsen foretage reverse engineering med henblik på at identificere manglende overensstemmelse.  . | *Stk. 2.* Såfremt Sikkerhedsstyrelsen som led i kontrollen af byggevarer erhverver produktprøver, kan dette blandt andet ske ved brug af en skjult identitet. For at kontrollere prøver kan Sikkerhedsstyrelsen foretage reverse engineering med henblik på at identificere manglende overensstemmelse. | *Kolonne 1 – nuværende bekendtgørelse*  Bestemmelsen i § 5 (tidligere § 7), stk. 2, om beføjelsen til at erhverve produktprøver, ophæves fordi det er indeholdt i byggelovens § 31 B, stk. 4.  Beføjelsen til at indhente dokumentation ophæves, fordi det er indeholdt i byggelovens § 31 B, stk. 1.  Resten af stk. 2 bibeholdes og implementerer derved markedsovervågningsforordningens artikel 14, stk. 3, litra j.  Stk. 3 ophæves, fordi det er indeholdt i at føre tilsyn med byggevareforordningen.  Stk. 4 og 5 ophæves og indeholdes fremover i bestemmelsen om, at Sikkerhedsstyrelsen fører tilsyn med kravene i GDV-bekendtgørelsen.  Stk. 6 og 7 ophæves, fordi eventuelle krav fastsat i byggelovgivningen om en byggevares anvendelse hører under kommunen som bygningsmyndighed, jf. byggelovens § 16 C.  Det er endvidere som udgangspunkt ikke ulovligt at distribuere en vare, selv om der er formål, som varen ikke vil kunne anvendes til, så længe markedsføringen af varen ikke er vildledende.  Stk. 7 er endvidere udtryk for forhold, som enten er reguleret i byggevareforordningen – og derfor er overflødig at gentage i bekendtgørelsen – eller også falder ind under almindelige regler om markedsføring, som henhører under markedsføringsloven.  *Kolonne 2 – nye bekendtgørelse*  Samme forhold gør sig gældende som for kolonne 1.  Dog - bestemmelsen om at erhverve prøver fremgår af den nye bekendtgørelse, da den ikke fremgår direkte af loven eller markedsovervågningsforordningen. |  |
|  |  | *Kolonne 1 – nuværende bekendtgørelse*  § 8 ophæves, da den alene gengiver, hvad der står i den almindelige bestemmelse om dokumentation for overensstemmelse med den nuværende forordning.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| **§ 6.**Sikkerhedsstyrelsen kan pålægge ethvert led i omsætningen at yde bistand ved forsendelse af vareprøver og at afholde udgifterne hertil. | **§ 6.** Sikkerhedsstyrelsen kan pålægge ethvert led i omsætningen at yde bistand ved forsendelse af vareprøver og at afholde udgifterne hertil. | *Begge bekendtgørelser*  Indholdet af stk. 3 (hjemlet i byggelovens § 31 A) i den nuværende bekendtgørelse bibeholdes i begge bekendtgørelser, og bidrager derved også til implementeringen af markedsovervågningsforordningens artikel 14, stk. 4, litra j, om at erhverve og kontrollere produktprøver.  *Kolonne 1 – nuværende bekendtgørelse*  Stk. 1 slettes, da byggelovens § 31 B indeholder de tilstrækkelige bestemmelser om, at Sikkerhedsstyrelsen bistås af personer med relevant teknisk indsigt.  Stk. 2 slettes, da udgifter til prøvning af byggevarer i kontakt med drikkevand allerede er afholdt i forbindelse med GDV-godkendelse, og der ikke i øvrigt er relevante produktkrav i byggelovgivning eller byggevareforordningen.  Stk. 2 er endvidere ikke nødvendig i bekendtgørelsen om den reviderede byggevareforordning, selv om denne forordning kan indeholde produktkrav, da relevante bestemmelser er indeholdt i den reviderede forordning artikel 69. |  |
| **.** .  . |  | *Kolonne 1 – nuværende bekendtgørelse*  § 10 ophæves, da den ikke har fundet videre anvendelse i praksis. Den afspejles endvidere ikke i markedsovervågningsforordningen.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| **§ 7.** Hvis der ikke findes andre effektive midler til at eliminere en alvorlig risiko, kan Sikkerhedsstyrelsen påbyde fjernelse af indhold, der henviser til de relaterede byggevarer, fra en onlinegrænseflade eller påbyde, at en advarsel til slutbrugerne udtrykkeligt vises, når de får adgang til en onlinegrænseflade. | **§ 7.** Hvis der ikke findes andre effektive midler til at eliminere en alvorlig risiko, kan Sikkerhedsstyrelsen påbyde fjernelse af indhold, der henviser til de relaterede byggevarer, fra en onlinegrænseflade eller påbyde, at en advarsel til slutbrugerne udtrykkeligt vises, når de får adgang til en onlinegrænseflade. | *Begge bekendtgørelser*  § 7 (tidligere § 11) implementerer markedsovervågningsforordningens artikel 14, stk. 4, litra k), nr. (i), hjemlet i byggelovens § 31.  *Kolonne 2 –ny bekendtgørelse*  Bestemmelsen er i den reviderede forordning suppleret af en regel i artikel 22, stk. 12, om at fabrikanten skal trække varen tilbage.  Endvidere suppleres reglerne i den reviderede forordning af artikel 56, stk. 4, som endvidere pålægger de notificerede organer at give besked til markedsovervågningsmyndigheden, hvis organet bliver bekendt med en vare, der udgør en alvorlig risiko. Disse supplerende bestemmelser fremgår af forordningen og gengives derfor ikke i bekendtgørelsen. |  |
| **§ 8.** En onlinegrænseflade kan blokeres, hvis et påbud efter § 11 ikke er efterkommet, og hvis onlinegrænsefladen henviser til en byggevare, der udgør en alvorlig risiko.  *Stk. 2.* Afgørelse om blokering af en onlinegrænseflade træffes af domstolene ved kendelse efter kontrolmyndighedens begæring.  *Stk. 3.* Det påhviler udbydere af distributionstjenester at bistå kontrolmyndigheden ved gennemførelsen af kendelser efter stk. 2. | **§ 8.** En onlinegrænseflade kan blokeres, hvis et påbud efter § 11 ikke er efterkommet, og hvis onlinegrænsefladen henviser til en byggevare, der udgør en alvorlig risiko.  *Stk. 2.* Afgørelse om blokering af en onlinegrænseflade træffes af domstolene ved kendelse efter kontrolmyndighedens begæring.  *Stk. 3.* Det påhviler udbydere af distributionstjenester at bistå kontrolmyndigheden ved gennemførelsen af kendelser efter stk. 2. | *Begge bekendtgørelser*  Bestemmelsen bibeholdes, da den implementerer markedsovervågningsforordningens artikel 14, stk. 4, litra k), nr. (ii).  *Kolonne 1 – nuværende bekendtgørelse*  ”informationssamfundstjenester” præciseres til ”distributionstjenester”, da det også er defineret således i forordningen. |  |
| Kapitel 4  *Administrative bestemmelser* | Kapitel 4  *Administrative bestemmelser* |  |  |
| **§ 9.** Hvor Social- og boligministeren i henhold til byggelovens §§ 31 A og 31 B tillægges administrative beføjelser, udøver Sikkerhedsstyrelsen disse beføjelser.  *Stk. 2.* Afgørelser, som Sikkerhedsstyrelsen træffer i medfør af byggelovens § 31 A eller i medfør af denne bekendtgørelse, kan ikke indbringes for Social- og boligministeren. | **§ 9.** Hvor Social- og boligministeren i henhold til byggelovens §§ 31 A og 31 B tillægges administrative beføjelser, udøver Sikkerhedsstyrelsen disse beføjelser.  *Stk. 2.* Afgørelser, som Sikkerhedsstyrelsen træffer i medfør af byggelovens § 31 A eller i medfør af denne bekendtgørelse, kan ikke indbringes for Social- og boligministeren. | *Kolonne 1 – nuværende bekendtgørelse*  Konsekvensrettelser til social- og boligminister.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| . |  | *Kolonne 1 – nuværende bekendtgørelse*  § 14 ophæves, da det er reguleret i markedsovervågningsforordningens artikel 16, stk. 5 om, at markedsovervågningsmyndigheden underretter offentligheden i tilfælde, hvor der består en risiko, og hvor den erhvervsdrivende ikke selv formår at træffe korrigerende tiltag. Der er ikke behov for gentagelse i bekendtgørelsen.  *Kolonne 2 – ny bekendtgørelse*  Samme forhold gør sig gældende som for kolonne 1. |  |
| **§ 10.** Med bøde straffes den, der overtræder §§ 3-4.  . | **§ 10.** Med bøde straffes den, der overtræder §§ 3-4. | *Kolonne 1 – nuværende bekendtgørelse*  Stk. 2 slettes, da det siden byggevaredirektivet blev til en forordning, ikke har været relevant at fastsætte straf for overtrædelse af markedsovervågningsforordningen. Det er alene relevant at straffe overtrædelse af bekendtgørelsernes bestemmelser om at overholde byggevareforordningerne.  Hvis der gives et påbud, men dette ikke efterkommes, vil undladelsen kunne straffes efter byggelovens § 30, stk. 1, litra c). Det er derfor ikke nødvendigt at nævne i bekendtgørelsen.  *Kolonne 2 – ny bekendtgørelse*  Stk. 1 i den nye bekendtgørelse træder først i kraft fra 2027, da byggevareforordningen fastslår dette som tidspunktet for håndhævelse af den reviderede forordning. |  |
| Kapitel 5  *Ikrafttræden og overgangsbestemmelser* | Kapitel 5  *Ikrafttræden og overgangsbestemmelser* |  |  |
| **§ 11.** Bekendtgørelsen træder i kraft den 8. januar 2026.  *Stk. 2.* Bekendtgørelse nr. 1465 af 28. juni 2021 om markedsføring, salg og markedskontrol af byggevarer ophæves.  .  . | **§ 11.** Bekendtgørelsen træder i kraft den 8. januar 2026, jf. dog stk. 2.  *Stk. 2.* § 10 træder i kraft den 8. januar 2027. | *Kolonne 1 – nuværende bekendtgørelse*  Det er ikke fundet nødvendigt at videreføre bestemmelsen om byggevarer, der er bragt i omsætning på et tidligere tidspunkt. Dermed forsvinder også den sidste anvendelighed af den ophævede bekendtgørelse af 10. november 2008.  *Kolonne 2 – ny bekendtgørelse*  Ifølge den reviderede forordning skal de nye regler først håndhæves fra 2027.  Det har været overvejet, om der burde ske håndhævelse før det, hvilket i givet fald ville være en overimplementering af forordningens bestemmelser.  Under hensyn til, at der næppe træder en harmoniseret standard i kraft før den tid, er det fundet unødvendigt at lægge op til at indføre strafbestemmelser før det tidspunkt, som forordningen lægger op til. |  |
|  |  |  |  |
|  |  |  |  |
|  |  |  |  |
|  |  |  |  |

1. [↑](#footnote-ref-1)
2. [↑](#footnote-ref-2)